google/wiki40b huggingface dataset:
Océane Avocat Gros

Karriere

Avocat Gros tok lagsølv med de franske juniorjentene under Junior-VM på ski 2013 i Liberec, på lag med Léa Lemare, Julia Clair og Coline Mattel.
2. desember 2016 debuterte hun i verdenscupen i skihopping i Lysgårdsbakkene på Lillehammer, hvor hun kom til finaleomgangen og endte på 26.-plass.
Zuisme

Zuisme er en nyreligiøs bevegelse som har sitt opphav i sumerisk mytologi. Religionen ble først kjent på Island; der den ble etablert i 2013 som en reaksjon på innføring av obligatorisk trossamfunn- og livssynsavgift. Religionen er polyteistisk. I 2016 ble det søkt om å få religionen anerkjent i Norge, men forslaget ble avslått.

Teologi

Både troen og praksisen til religionen er basert på sumeriske kvad, som zuister synger under gudstjenestene sine for å hedre universets gud, An, jordgudinnen Ki, i tillegg til flere andre mindre naturkrefter. Ordet zuisme kommer fra det sumeriske verbet zu, som betyr «å vite», og viser også til visdomsguden Anzû.

Opphav

Zuisme ble anerkjent som en religion på Island rundt 2013, men ble praktisert før det. Den første zuistiske forsamlingen ble grunnlagt av Ólafur Helgi Þorgrímsson, som siden har forlatt den.
I 2015 ble religionen brukt i en protest mot statsstøtte til anerkjente religioner på Island, spesifikt mot en som ble betalt ut til den religionen en hadde registrert seg i. Kort tid etter protesten startet registrerte over 3000 seg som zuist. Zuistkirken lovte å betale tilbake denne skatten til medlemmene sine.
I 2017 avgjorde en islandsk domstol at zuisme ikke var en reell religion, til tross for at den ble anerkjent i 2013.
Sallyhamna

Sallyhamna, tidligere også kalt Fagermhamna, er en tidligere nederlandsk hvalfangststasjon og langt senere norsk fangststasjon på den lille halvøya Kapp William på Vasahalvøya, ved Holmiabukta sør for Svenskgattet i det nordlige Albert I Land nordvest på Svalbard.
Det er to nederlandske spekkovner, russiske pomortufter, et par graver, og en bevart, norsk fangsstasjonen som ble etablert i 1937 av Waldemar Kræmer, og var hovedstasjon i det norske fangstfelt 24. Plassen er oppkalt etter ektefellen til Waldemar Kræmer, Sally Kræmer, som overvintret flere sesonger på stasjonen.
I 1973 ble ruinene en del av Nordvest-Spitsbergen nasjonalpark.
Sysselmannen på Svalbard inkluderte kulturminnene her i et særskilt miljøovervåkingsprogram implementert i årene 1997-2009, med egne tiltak for å dokumentere, måle, og forebygge miljøslitasje på kulturminnene.
Grammopyga

Levevis

De voksne finnes gjerne på blomster der de eter pollen.

Utbredelse

Slekten er utbredt i Vest-Afrika.
DYNIX

DYNIX (DYNamic UnIX) var et Unix-liknende operativsystem som ble utviklet av Sequent Computer Systems. DYNIX ble lansert i 1984 og var basert på 4.2BSD og modifisert for å kjøre på Intelbasert maskinvare med symmetrisk flerprosessering. Den tredje store versjon (Dynix 3.0) ble lansert i May 1987; i 1992 ble DYNIX etterfulgt av DYNIX/ptx, som var basert på UNIX System V.
IBM kjøpte rettighetene til DYNIX/ptx i 1999, da det kjøpte Sequent for $810 millioner.
IBM's etterfølgende Project Monterey var et forsøk, omkring 1999,  "på å forene AIX med Sequent's Dynix/ptx operativsystem og UnixWare." I 2001 tvang likevel "eksplosjonen av populariteten til Linux  ...  IBM til stille å forkaste" denne planen.
Yihuang

Yihuang (kinesisk: 宜黄县; pinyin: Yíhuáng Xiàn) er et fylke i provinsen Jiangxi i Folkerepublikken Kina. Det ligger i byprefekturet Fuzhou.
Befolkningen var på 203 551 innbyggere i 1999.
Cosmos Arena

Historikk

Byggingen av stadionet startet offisielt 21. juli 2014 og designen er inspirert av verdensrommet som en hyllest til regionens tradisjon og historie innen luftfart.  Fartøyet Vostok 1 som fraktet Jurij Gagarin ut i verdensrommet ble bygget i Samara (som da het Kujbysjev).  Taket består av lette metallkonstruksjoner som ser ut som en stjerne sett ovenfra.  Stadionet er 60 meter høyt og blir lyst opp på kveldstid for å forsterke dets design.
Concordia (forskningsstasjon)

Concordia er en forskningsstasjon i Antarktis, beliggende 3 233 moh. på Dome C på Antarktisplatået. Stasjonen åpnet i 2005 og drives i fellesskap av Frankrike og Italia.
Concordia er den tredje permanente helårsstasjonen på antarktisplatået ved siden av, Vostok (Russland) og Amundsen-Scott-basen på Sydpolen (USA). Stasjonen ligger 1 200 kilometer fra kysten, 560 km fra Vostok og 1670 km fra Sydpolen i Australias kravområde i Antarktis, Australian Antarctic Territory.

Historie

Frankrike vedtok i 1992 å anlegge en ny forskningsstasjon på antarktisplatået og Italia sluttet seg senere til prosjektet. I 1996 etablerte en fransk-italiensk gruppe en sommerleir på Dome C. Hovedformålene med leiren var logistisk støtte til European Project for Ice Coring in Antarctica (EPICA) og bygging av den permanente forskningsstasjonen. Helårsstasjonen Concordia stod ferdig til vinteren 2005, da en bemanning på 13 overvintret.

Adkomst

Mesteparten av forsyningene sendes langs traversen fra den franske stasjonen Dumont d'Urville. Transporten bruker syv til tolv dager på de 1 200 kilometerne, avhengig av værforholdene. Personell og lett gods fraktes inn med Twin Otter-fly fra Dumont d'Urville eller fra den italienske stasjonen Zucchelli.

Klima

Dome C er en av de kaldeste plasser på jorda. Temperaturen kryper sjelden over –25°C om sommeren og kan falle under –80°C om vinteren. Årsgjennomsnittstemperaturen er –54,5°C. Luftfuktigheten er lav og det er lite nedbør iløpet av året.
Dome C opplever ikke de katabatiske vindene som er typiske for kontinentets kystregioner. Dette skyldes den høye beliggenheten og distansen fra kantene av antarktisplatået. Typisk vindhastighet om vinteren er rundt 3 m/s.

Glasiologi

På 1970-tallet gjennomførte grupper fra en rekke land iskjerneboring ved Dome C.
På 1990-tallet ble Dome C valgt for dypboring av iskjerner i EU-prosjektet European Project for Ice Coring in Antarctica (EPICA). Boring ved Dome C startet i 1996 og ble fullført i desember 2004, etter å ha nådd en dybde på 3 270 meter, 5 meter over berggrunnen. Alderen til den eldste isen er anslått å være om lag 900 000 år.

Astronomi

Concordia har blitt identifisert som en egnet lokalitet for ekstremt nøyaktige astronomiske observasjoner, blant annet på grunn av den klare atmosfæren over Antarktis, lav infrarød stråling og lite skyer.
Dinoryctes truncaticollis

Utseende

En stor (35-40 millimeter) og bred, blank, rødbrun hornbille. Hannen har et kort horn i pannen. Pronotum er uthulet foran, det uthulede området er kraftig skulpturert, hårete og matt. Forkanten på sidene har kraftig mikroskulptur. Dekkvingene har fine punktrader.

Utbredelse

Arten er utbredt i Gabon.
Dancheng

Dancheng (kinesisk: 郸城县; pinyin: Dānchéng Xiàn) er et fylke i provinsen Henan i det sentrale Kina. Det er understilt byprefekturet Zhoukou sentralt i provinsen.
Befolkningen var på 1 254 204 innbyggere i 1999, og har et areal på 1.490 km².
Fylket ligger på den nordkinesiske slette, og har landbruk som viktig næringsvei. Sukker er et viktig produkt. Fylket har dessuten ferrolegerings- og kunstgjødselindustri.
Nils Lid

Familie

Han var sønn av gårdbruker Ola Gitleson Lid (1859–1928) og Maria Josefsdotter Bjørgum (1855–1941), og var bror til Johannes Lid (1886–1971) som ble botaniker. Nils giftet seg i 1920 med Dagny Fosse (1892–1958) og datteren Helga Lid (1924–2009) ble gift med høyesterettsadvokat Johan Hjort (1922–2001).
Brigantia

Brigantia var en gudinne i den keltiske (gallo-romersk og britonsk-romerske) religionen i senantikken. I interpretatio Romana (det latinske begrepet for å likestille utenlandske guddommer med guder fra romersk gudeverden) ble hun likestilt med Victoria som igjen tilsvarte greske Nike. Det er antatt at de religiøse figurene Brigid fra irsk mytologi og den hellige Brigid, en helgen fra keltisk kristendom, er avledet fra denne gudinnen.

Etymologi

Navnet Brigantia viderefører det urindoeuropeisk hunkjønnsordet *bhr̥g'hntī, fra rotordet berg'h i betydningen «høy», «luftig», «opphøyd». Navnet er i sin opprinnelse et adjektiv tilnavn som ganske enkelt betyr «den høye [gudinnen]»,
Et fullstendig beslektet ord er funnet i germanske Burgundi, det vil si burgundere (urgermanske *burgundī, sammenlign med Bornholm), i sanskrit br̥hatī, og i avestisk bǝrǝzaitī, begge adjektiver i hunkjønn som har betydningen «høy» (sanskrit Brhati er også et feminint fornavn, det samme er gammelhøytyske Purgunt). Etnonymet (folkets navn på seg selv) brigantere, en av de britonske stammene i nordlige Britannia på romersk tid, kan enten bli oversatt som «de høye», «de edle» eller til «høylenderne».

Ikonografi

Ved Birrons i Skottland har arkeologene funnet basrelieff på en stein fra romersk tid av en kvinnefigur. Hun er kronet som en skytsguddom, har en gorgonsk hode på brystet, og holder et spyd og seierskule som de romerske gudinnene Victoria og Minerva. Inskripsjonen nevnt over sikrer identifikasjonen av statuen som Brigantia framfor Minerva. En statue funnet i Bretagne synes også å avbilde Brigantia med attributtene til Minerva.
Bodø Kunstforening

Bodø Kunstforening (Bkf) er en norsk kunstforening, etablert 1946 av malerne Sofie Jakhelln og Oscar Bodøgaard. Foreningen har opp gjennom årene holdt til i forskjellige lokaler, men siden 2014 hatt fast lokale i Storgta 9, sentralt i Bodø sentrum. Bodø kunstforening tok i 1946 også initiativet til vandreutstillingen Den nordnorske kunstutstilling «Nordnorsken». I den senere tid arrangeres denne i samarbeid med kunstforeningene i Harstad, Narvik og Tromsø. I forbindelse med Nordland Musikkfestuke er Bkf vertskap for «Årets Festivalkunstner», som i 2006 var Kajsa Zetterquist. Årlig besøkstall er 8000. Æresmedlemmer er blant andre Ola Abrahamsson (1949) og Oscar Bodøgaard (1975).
Illustreret Tidende

Illustreret Tidende var en dansk illustrert ukeblad. Bladet ble utgitt i København fra oktober 1859, trolig med Illustrierte Zeitung som fremste forbilde.

Innhold og profil

Det var et hovedmål for virksomheten at ukebladet skulle gi storslåtte xylografier stedspresentasjoner fra hele Norden for å bli et organ som favnet hele det skandinavisk lesende publikum. Men selvfølgelig dekket de også begivenheter og viste attraksjoner fra resten av verden. Det samme vidsyn gjaldt levnetsbeskrivelser med portretter av de biograferte som utgjorde samtidens mest berømte personligheter. I konkurranse med dagspressen la redaksjonen vekt på så raskt som mulig å bringe «nyheter» både fra Danmark og utlandet, selv om de ofte levere stoffet først, mens illustrasjonene først var å se på trykk et par uker etter at hendelsen hadde funnet sted. Men nettopp den innsikt illustrasjonene formidlet var et konkurransefortrinn. Derfor hentet de alt ved oppstart i 1859 tyskeren Franz Wilhelm Obermann (1830-1896) til København for å lede Illustreret Tidendes xylografiske atelier med flere titalls ansatte.
Stor oppmerksomhet vakte også verdensutstillinger med nasjonale avdelinger og presentasjoner av nye oppfinnelser. Av annet populært innhold publiserte de etterhvert det vi forbinder med mer moderne ukebladstoff i form av noveller og litterære føljetonger.

Ekspansjonsplaner i Norden

Ukebladet tok sikte på å bli ledende i Norden, og gikk offensivt tilverks for å skaffe abonnenter både fra Sverige og Norge. Det ble derfor viktig å knytte til seg dyktige kunstnere fra disse landene. Blant de mest rutinerte de lyktes å få som leverandører var svenske Robert Haglund og norske August Schneider, men en lang rekke unge, lovende kunstmalere under utdannelse ved Kunstakademiet i København så en gyllen mulighet for å tjene noen ekstra slanter på å levere prospekter og genrebilder til ukebladet. Blant de norske talte blant annet Marcus Grønvold, Oscar Arnold Wergeland og Jahn Ekenæs.

Illustrasjoner av lokalhistorisk verdi

Likevel var det i sær den faste danske stab av illustratører som ble sendt ut på tegneoppdrag til Sverige, Norge og Island. Blant de mest kjente danske illustratørene var Otto Bache, Carl Emil Baagøe, Lorentz Frølich, Knud Gamborg, Georg Emil Libert, Henrik Olrik og Bernhard Olsen. Mange av de stedsprospektene som ble produsert i Illustreret Tidende har i ettertid vist seg å ha stor lokalhistorisk verdi. Det samme gjelder bilder fra historiske begivenheter, festskikker, m.m.. Bildene som ble produsert for Illustreret Tidende dukker således stadig opp i ulike former for historiebøker og temahefter eller -bøker.
I konkurranse med andre ukeblader, og særlig det ekspansive danske Allers Illustreret Familie-Journal, som i 1897 også fikk en egen norskprodusert utgave, opphørte Illustreret Tidende i 1924.
Počerady kullkraftverk

Pocerady kullkraftverk er et kullkraftverk i Tsjekkia. Det har en installert produksjonskapasitet på 1000 MW, fordelt på 5 like store turbiner, etter at én 500 MW-blokk ble stengt i 1993. Dette er et av landets større kraftverk målt etter effekt. Anlegget ble påbegynt omkring 1970 og stod ferdig i 1977. Brenselkilden er brunkull. Operatør er det tsjekkiske energiselskapet CEZ as. Det er installert renseanlegg basert på kalkstein og en tilhørende gips-fabrikk like ved som utnytter avfallsstoffet.
De totale CO2-utslippene i 2008 var ca. 6 401 000 tonn.
Oppsummering av prajñāpāramitāsūtraen i 8 000 vers

Oppsummering av prajñāpāramitāsūtraen i 8 000 vers (Sanskrit: Ratnaguna-sañcayagātha) er en liten tekst med 32 kapitler og 302 vers.
Denne lille teksten er en oppsummering av den store Prajñāpāramitā sūtra i 8 000 vers. 
52 vers av Ratnaguna-sañcayagātha mangler i Prajñāpāramitā i 8 000
vers: Kapitlene 11, 13, 15, 17-20, 29–32, kapittel 3, 5–8, kapittel 7,7, kapittel 9,1, kapittel 12, 6–9, kapittel 14, 3–5, kapittel 21,8, kapittel 22,6, kapittel 24 2,6 og kapittel 27,8.

Sanskrit-manuskripter

To sanskrit-manuskripter fra Nepal (Mss A og B, Calcutta) bærer tittelen Prajñāpāramitā Ratnaguna samcaya-gātha: «(302) vers om Prajñāpāramitā som er skattkammeret av verdifulle dyder». Edward Conze daterte sanskrit-teksten til 100 f.Kr. grunnet dens arkaiske språk.
Sanskrit-tittelen er av relativt ny dato. Den er bare nevnt i  kapittel 29, vers 3 (idam gunasamcayānam) og kapittel 27, vers 6 (ayu vihāra gune ratānām) i sanskrit-teksten. Tittelen var imidlertid i bruk allerede rundt år 600. To vers er nemlig sitert av Candracirti under tittelen Ārya-Sañcatagātha.

Den tibetanske oversettelsen

Den tibetanske oversettelsen bærer tittelen ’Phags pa shes rab kyi pha rol tu phyin pa sdud pa tsigs su bcad pa og ble oversatt fra et Nepalsk sanskrit-manuskript med tittelen Ārya prajñāpāramitā samcaya-gātha.

Den kinesiske oversettelsen

Teksten ble oversatt til kinesisk av Fă Xián (法賢, 320–420), som var en pilegrim i India i årene 399–414, med tittelen Fóshuō fómǔ băo dé cáng bānruò bōluómì Jīng
(佛說佛母寶德藏般若波羅蜜經) i 31 kapitler. Den kinesiske utgaven har således tilføyd «Mor til Buddha» (fómǔ, bodhisattva Prajñāpāramitā) som en del av tittelen.

Kommentar av Haribhadra (ca. 750)

Omkring 750 skrev Haribhadra, fra Bihar i India, en kommentar med sanskrit-tittelen Bhagavan Ratnaguna-sañcayagāthā nāma Pañjika («En kommentar av vanskelige punkter i Ratnaguna-sañcayagātha»), som er bevart i en tibetansk oversettelse med tittelen Bcom ldan vdas yon tan rin po che sdud pa’i taiga su bcad pa’i dkcav vgres zhes bya ba.
Nilotinib

Tasigna

Tasigna ble i mars 2008 godkjent for behandling av voksne pasienter med Philadelphia-kromosom positiv kronisk myelogen leukemi (Ph+ KML) med intoleranse eller resistens mot imatinib (Glivec).
Peder Aadnes

Registrering og vitenskapelig bearbeiding

Ragnvald Einbu og Anne Karina Giske har  satt i gang et større arbeid for å registrere og fotografere Aadnes sine arbeider i Land, Valdres, på Hadeland og Ringerike. Registreringsarbeidet er nokså vanskelig fordi han i liten grad signerte sine arbeider. Det syntes ikke viktig i samtiden med signerte arbeider da hans malerier bare var dekor. Under registreringen blir en del av Aadnes‘ faste elementer brukt i identifisering av arbeidene. Aadnes vendte stadig tilbake til de samme blåtonene, velkultiverte trær, tydelig oppbygd over tid, og adelskap.
Triceps

Triceps brachii, eller hverdagslig bare triceps, er en muskel på overarmens bakside. Triceps sørger for at armen kan rette seg ut, det vil si at den er biceps brachiis antagonist. 
Idretter som drar fordel av god styrke i triceps er blant andre kulestøt, styrkeløft, boksing, bordtennis, golf, tennis, fekting og langrenn.
Maradi

Maradi er en by i det sørlige Niger. Den er hovedstad i landets region av samme navn. Byen har et innbyggertall (pr. 2001) på ca 148.000, noe som gjør den til landets tredje største by.

Befolkning

Ved folketwllingen i 1977 hadde Maradi 44.458 innbyggere, i 1988 110.005 innbyggere og i 2001 147.038 innbyggere. I 2010 ble innbyggertallet anslått til 200.015 mennesker  Maradi er hovedsakelig bebodd av hausa-folk, og i mindre grad av fulbe og tuareger samt nigerianske folkegrupper som yoruba og ibo.
Den gyldne middelvei

Den gyldne middelvei (dannet på norsk, litt løst, fra latin aurea mediocritas, som har uttrykket fra gjengivelser fra det greske verk Den nikomakiske etikk av Aristoteles) er en filosofisk betegnelse eller leveregel, særlig i henhold til Aristoteles, som fremmer et ønske om en middelvei mellom to ekstreme posisjoner eller ytterpunkter. Den gyldne middelvei var det greske idealet for moderasjon og en dyd som står i opposisjon til grådighet og fråtseri. Begrepet ble knyttet til guden Apollon i motsetning til de motsatte dyder som Dionysos sto for, ekstase og kaos.
Litterært finnes den gyldne middelvei som motiv i historien om Ikaros. Faren Daidalos gir Ikaros vinger og oppfordrer ham til å følge den midtre veien mellom sjøsprøyten og varmen fra sola. Ikaros hørte ikke på faren, men fløy oppover mot sola, slik at voksen som holdt vingene hans sammen smeltet.
Hovedsaken som Den gyldne middelvei er i, er at den har mest fordeler, for den tar de gode egenskapene fra tingene som er til venstre og høyre for den; eksempelvis varme og kulde; blir det for varmt, dør alt liv på grunn av varme. Blir det for kaldt, så fryser alt til døde. Men hvis det er en passe temperatur, så går det bra.
Gnathocera abessinica

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Etiopia.
Erling Braut Haaland

Karriere

Haaland gikk gradene som spiller i Bryne Fotballklubb, og ble solgt til Molde FK i januar 2017. Bryne FK hadde da sikret seg en klausul om en andel ved eventuelt videresalg av spissen.
Haaland fikk sitt gjennombrudd på det øverste nivået i Norge høsten 2017, og det var stilt store forventninger til ham før sesongstart 2018. Mye av sesongoppkjøringen ble spolert av at han pådro seg lungebetennelse og ble liggende på sykehus mens lagkameratene spilte treningskamper. Han overbeviste likevel da serien startet, og spilte også for Norges G19-landslag på vårsesongen.

Klubblag

Utenlandske fotballklubber viste etter hvert interesse for Haaland, og etter at han hadde skåret 4 mål borte mot serieleder Brann 1. juli 2018, medgikk Molde-trener Ole Gunnar Solskjær at det var kommet inn bud på den unge spissen. Det var Red Bull Salzburg som kapret talentets underskrift og han ble knyttet til klubben i starten av 2019. På våren ble det kun 5 kamper fordelt på serie, cup og internasjonalt. Men fra sommeren ble han med for fullt og han har virkelig gjort furore på laget med svært overbevisende spill og mange skåringer. 
Haaland sjokkerte fotball-Europa og skrev seg inn i UEFA-historien da han som det yngste noensinne satte hat-trick i løpet av en omgang (den første) i sin debut i Mesterligaen 17.09.2019, og slik bidro vesentlig til at Red Bull Salzburg slo KRC Genk hele 6-2.

Landslag

Erling spilte alle kampene for Norges G19-landslag i fotball under U19-EM 2018 i Finland.
Han ble tatt ut i Norges tropp til U20-VM 2019 i Polen. Han skåret bare i en av de tre kampene, mot Honduras, men til gjengjeld hele ni ganger. Tross denne ekstreme prestasjonen røk Norge ut etter de tre innledende kampene.
27. august 2019 ble han tatt ut i sin første seniorlandslagstropp for Norge i kampene mot Malta og Sverige. Og 5. september 2019 fikk han sin første landskamp for Norge mot Malta.
Huolinhe kullkraftverk

Huolinhe kullkraftverk er et kullkraftverk i provinsen Shaanxi i det nordlige Kina. Det har en installert produksjonskapasitet på 1.200 MW. Anlegget stod ferdigbygd i 2008.
Phantom Planet

Phantom Planet er en amerikansk musikkgruppe som bl.a. har laget soundtrack til tv-serien OC. De ble der kjent for låta "California". De har sluppet et album kalt "The Guest". Gruppa har fem medlemmer: Sam spiller bass og synger, Jason spiller trommer, Alexander spiller gitar og synger og Darren spiller gitar.
Nový Most

Nový Most (Den Nye Bro) er en bro som går over Donau i Slovakias hovedstad, Bratislava. Broen ble bygget i årene 1967-1972, etter et arkitektonisk utkast fra A. Tesar, J. Lacko og I. Slamén. Nový Most er det 26. og laveste medlemmet i organisasjonen World Federation of Great Towers. Den er også den eneste broen som er medlem i WFGT.
Broen har en hovedspennvidde på 303 meter, og er en stålkonstruksjon båret av stålwire. Den totale lengde på broen er 430,8 meter, bredden 21 meter, og vekten 7.537 tonn. Broen har et 80 meter høyt tårn, der det ligger en restaurant. Tårnet har gitt broen kallenavnet "UFO-broen".
Skjemteeventyr

Skjemteeventyr er eventyr med få eller ingen overnaturlige innslag, som har hatt som hovedfunksjon å underholde og vekke latter hos tilhørerne. Gruppa er svært sammensatt, og kan f.eks. handle om molboer, friere, ektepar, dumme menn og kjerringer osv. «Kjerringa mot strømmen» er et kjent skjemteeventyr.
Mange skjemteeventyr har brodd mot prester, futer og andre øvrighetspersoner, som framstår som dumme og oppblåste, i kontrast til en allmuesmann som representerer den sunne fornuft. Noen skjemteeventyr kan rettere kalles lygeeventyr, der poenget er å fortelle en nonsenshistorie med de størst mulige overdrivelser. Erotiske eventyr kan også regnes til skjemteeventyra.
Bruk av skjemteeventyr ser ikke ut til å være geografisk begrenset. En rekke eldre eventyr lever fortsatt i muntlig tradisjon som vitser eller groviser, gjerne uten at forteller og tilhører er seg bevisst at historia er et genuint eventyr. 
På norsk kjennes til sammen 1157 varianter av 165 ulike eventyr. Blant de mest utbredte er «Gale-Mattis» (45 varianter), «Stor-Per og Vesle-Per» (44 varianter) og «Mestertyven» (38 varianter).
Syntesegass

Syntesegass eller syngas er det viktigste mellomproduktet i konverteringsprosesser av naturgass til mer foredlede produkter som ammoniakk, metanol, olefiner (MTO)) og syntetisk bensin og diesel (GTL, for eksempel Fischer-Tropsch-prosessen). Syngass fra oljeraffineri brukes i enkelte moderne gasskraftverk som innsatsfaktor (brensel) i kraftproduksjonen.

Syntesegass i Norge

I Norge fremstiller Yara syntesegass for sin produksjon av ammoniakk og gjødsel. Statoil fremstiller også syntesegass i sitt metanolanlegg på Tjeldbergodden basert på naturgass i rør fra nordsjøen.
Lucanus dongi

Kjennetegn

En nokså stor og kraftig, mørkt rødbrun hjortebille. Hannen har kraftige, ganske rette kjever, disse er sagtakkede i den ytre delen, i spissen med to korte tenner og en lang, tynn spiss. De knebøyde antennene har vanligvis en fire-leddet vifte. Bakhodet har svært høye men forholdsvis korte tverrkjøler langs bakkanten på sidene. Beina er mørke, lårene røde langs forkanten.

Utbredelse

Arten er utbredt i Vietnam.
Dewhurst Province

Dewhurst Province, også omtalt som Province Dewhurst, var en tidligere provins i Britisk Nord-Borneo. Den ble etablert ved opprettelsen av protektoratet i 1888, og strakte seg langs den delen av nordøstkysten som ligger mellom Sør-Banggi-stredet i nord til utløpet av Klagai-elva i Labukbukta i sør. Dette tilsvarer de østlige delene av de to distriktene Pitas og Beluran i Sabah.
På begynnelsen av 1920-tallet ble Nord-Borneos provinser erstattet av 17 distrikter.
Richard Lynch

Annet

Lynch tjenestegjorde United States Marine Corps i sin ungdom.
Richards bror, Barry Lynch, er også skuespiller.